రైతుల ఉద్యమానికి మద్దతుగా పౌర, ప్రజా సంఘాల ధర్నా
పౌర హక్కుల సంఘం తెలంగాణ.
పత్రికా ప్రకటన..........
కేంద్ర ప్రభుత్వం నూతనంగా తీసుకువచ్చిన వ్యవసాయ చట్టాలను రద్దుచేయాలని డిమాండ్ చేస్తూ పదకొండురోజులుగా ఢిల్లీలో ఆందోళనలు చేస్తున్న రైతుల ఉద్యమానికి పౌర హక్కుల సంఘం పూర్తి సంఘీభావం ప్రకటించింది. మోడీ ప్రభుత్వం ఇటీవల ఆమోదించిన మూడు వ్యవసాయ చట్టాలను,విద్యుత్ సవరణ చట్టాన్ని (2020) ఉపసంహరించాలని,పంటలకు కనీస మద్దతు ధర( MSP) చట్టం చేయాలని డిమాండ్ చేస్తూ డిసెంబర్ 8న రైతులు ఇచ్చిన‌ దేశవ్యాప్త బందు పిలుపుకు సంపూర్ణ మద్దతు ప్రకటిస్తుంది.....
నవంబర్ 26,27 న, దేశవ్యాప్తంగా రైతుల ఛలో ఢిల్లీ ర్యాలీలపై కేంద్ర BJP ప్రభుత్వం పోలీసులు, పారా మిలిటరీ బలగాలతో అణిచివేత, లాఠీఛార్జ్ ,వాటర్ కేనాన్ ప్రయోగం తీవ్ర పోలీస్ నిర్బంధాన్ని అమలు చేయడాన్ని పౌర హక్కుల సంఘం తెలంగాణ శాఖ తీవ్రంగా ఖండిస్తున్నది.రైతులు శాంతియుతంగా ప్రదర్శనలు చేయడం నిరసన తెలియజేయడం ప్రజాస్వామ్య హక్కు.
మోడీ ప్రభుత్వం కార్పొరేట్ రంగానికి ఊడిగం చెయ్యడానికి మూడు కొత్త వ్యయసాయ చట్టాలు,విద్యుత్ సవరణ చట్టంను(2020) తీసుకురావడం దుర్మార్గమైన చర్య. ప్రభుత్వ విధానాల్ని వ్యతిరేకిస్తూ దేశంనలుమూలల నుంచి రైతులు ఢిల్లీకి వెళుతుండగా అడ్డుకోవడం, బారికేడ్లు పెట్టడం,రోడ్డుపై పెద్ద పెద్దకందకాలు తవ్వడం,పెద్దపెద్ద బండరాళ్ళుపెట్టి,ఇనుప ముళ్ళకంచెలు మరియు ఇసుక కుప్పలు పోసి ఆటంకాలు సృష్టించడం కేంద్ర ప్రభుత్వ నిరంకుశ పాలనకు నిదర్శనం.రైతులు నిరసన కార్యక్రమంలో పాల్గొనకుండా పోలీసులచే రహదారులను దిగ్బంధించడం అప్రజాస్వామిక చర్య మరియు రాజ్యాంగ వ్యతిరేకం.నిరసన కార్యక్రమాల్లో పాల్గొన్న రైతులపై,క్రూర నిర్బంధ చట్టాలు నమోదు చేయడాన్ని పౌర హక్కుల సంఘం తీవ్రంగా ఖండిస్తున్నది.
రైతు వ్యతిరేక చట్టాలపై శాంతియుతంగా పోరాడుతున్న అన్నదాతలపై కేంద్రపోలిస్ బలగాలను ఉపయోగించి అణిచివేయడం మానుకోవాలని.కనీసం రైతుల ఆందోళన ఏమిటో అని వినే స్థితిలో ప్రభుత్వం లేకపోవడం అత్యంత అమానవీయం.కేంద్ర ప్రభుత్వం ఇప్పటికైనా చిత్తశుద్ధితో రైతు సంఘాలతో చర్చలు జరపాలని పార్లమెంట్ ప్రత్యేక సమావేశం ఏర్పాటు చేసి ఈ డిమాండ్లను పరిష్కరించాలని పౌర హక్కుల సంఘం డిమాండ్ చేస్తుంది.డిసెంబర్ 8న జరిగే దేశవ్యాప్త బందుకు,మేధావులు,ప్రజాస్వామిక వాదులు, సంఘటిత, అసంఘటిత రంగ కార్మికులు,కార్మిక సంఘాలు,విపక్షాలు అన్ని వర్గాలు మద్దతు పలకాలని విజ్ఞప్తి చేస్తున్నాం.
1.మూడు కొత్త వ్యవసాయ బేషరతుగా చట్టాలు రద్దుచేయాలి.
2.విద్యుత్ సవరణ చట్టంను(2020) రద్దుచేయాలి.
3.రైతు పంటకి కనీస మద్దతు ధరకు (Minimum Support Price) చట్టబద్దత కల్పించాలి.
4.ప్రజాస్వామికంగా నిరసన తెలుపుతున్న రైతులపై పాశవికంగా అమలుచేస్తున్న నిర్బంధాన్ని తక్షణమే ఎత్తివేయాలి.రైతులపై పెట్టిన అక్రమ కేసులు ఎత్తివేయాలి..
రైతుల పోరాటానికి మద్దతుగా దేశ వ్యాప్త బందును విజయవంత చేయాలని కోరుతూ ఈ రోజు గోదావరిఖనిలో ధర్నా జరిగింది వివిధ పౌర, ప్రజా సంఘాలు నిర్వహించిన ఈ కార్యక్రమం సందర్భంగా ఈ ప్రకటనను విడుదల చేశారు.
raitula udyamaaniki maddatugaa poura, praja sanghaala dharna
poura hakkula sangham telamgaana.
patrika prakatana..........
kendra prabhutvam noothanamgaa teesukuvacchina vyavasaaya chattaalanu radducheyaalani demand chestu padakondurojulugaa dhilleelo aandolanalu chestunna raitula udyamaaniki poura hakkula sangham puurti sanghibhavam prakatinchindi. mody prabhutvam iteevala aamodinchina moodu vyavasaaya chattaalanu,vidyut savarana chattaanni (2020) upasamharinchaalani,pantalaku kaneesa maddatu dhara( MSP) chattam cheyalani demand chestu dissember 8na raitulu ichina deshavyaapta bandu pilupuku sampuurna maddatu prakatistundi.....
navambar 26,27 na, desavyaaptamgaa raitula chhalo dhilli rallilapai kendra BJP prabhutvam poliisulu, para military balagaalato anichiveta, lathicharj ,water kenan prayogam teevra polies nirbandhaanni amalu cheyadaanni poura hakkula sangham telamgaana saakha teevramgaa khandistunnadi.raitulu saantiyutamgaa pradarsanalu cheyadam nirasana teliyajeyadam prajaaswaamya hakku.
mody prabhutvam carporate rangaaniki oodigam cheyyadaaniki moodu kotta vyayasaya chattaalu,vidyut savarana chattamnu(2020) teesukuraavadam durmaargamaina charya. prabhutva vidhaanaalni vyatirekistuu desamnalumulala nunchi raitulu dhilleeki velutundagaa addukovadam, barikedlu pettadam,roddupai pedda peddakandakaalu tavvadam,peddapedda bandarallupetti,inupa mullakanchelu mariyu isuka kuppalu posi aatamkaalu srushtinchadam kendra prabhutva nirankusa paalanaku nidarsanam.raitulu nirasana kaaryakramamlo palgonakunda polisulache rahadaarulanu digbandhinchadam aprajaaswaamika charya mariyu raajyaamga vyatirekam.nirasana kaaryakramaallo palgonna raitulapai,krura nirbandha chattaalu namodu cheyadaanni poura hakkula sangham teevramgaa khandistunnadi.
raitu vyatireka chattalapai saantiyutamgaa poraadutunna annadaatalapai kendrapolis balagaalanu upayoginchi anichiveyadam maanukovaalani.kaneesam raitula aandolana emito ani vine sthitilo prabhutvam lekapovadam atyanta amanaveeyam.kendra prabhutvam ippatikaina chittasuddhito raitu sanghaalato charchalu jarapalani parlament pratyeka samavesam erpaatu chesi ee demandlanu parishkarinchaalani poura hakkula sangham demand chestundi.dissember 8na jarige deshavyaapta banduku,medhaavulu,prajaaswaamika vaadulu, sanghatita, asanghatita ranga kaarmikulu,kaarmika sanghaalu,vipakshaalu anni vargaalu maddatu palakaalani vignapti chestunnam.
1.moodu kotta vyavasaaya besharatugaa chattaalu radducheyaali.
2.vidyut savarana chattamnu(2020) radducheyaali.
3.raitu pantaki kaneesa maddatu dharaku (Minimum Support Price) chattabaddata kalpinchaali.
4.prajaaswaamikamgaa nirasana teluputunna raitulapai paasavikamgaa amaluchestunna nirbandhaanni takshaname ettiveyaali.raitulapai pettina akrama kesulu ettiveyaali..
raitula poraataaniki maddatugaa desha vyaapta bandunu vijayavanta cheyalani korutu ee roju godavarikhanilo dharna jarigindi vividha poura, praja sanghaalu nirvahinchina ee kaaryakramam sandarbhamgaa ee prakatananu vidudala chesaru.